als_Latn dik_Latn sag_Latn
Nokia 3310 i ri ka dalë në treg dhe është në dispozicion të të apasionuarve pas tij. Telefoni i cili u bë i famshëm për jetëgjatësinë e baterisë dhe lojën me gjarpër ‘Snake’, ishte lider i teknologjisë së telefonisë rreth 17 vjet më parë.
Edhe pse ne ditët e sotme jemi në epokën e telefonave të mençur, Nokia 3310, vjen për të gjithë ata që kanë akoma nostalgji për këtë lloj telefoni.
Nokia i ri ka dalë në treg këtë të mërkurë në disa dyqane në Londër dhe kushton 49.99 dollarë. Gjithashtu telefoni mund të blihet edhe online.
Celulari i dashur, Nokia 3310, i quajtur “i pathyeshëm”, për shkak të dizajnit të tij, nuk do të dalë nga forma e tij klasike e “tullës”. Thuhet se tiparet kryesore të telefonit, si rezistenca e baterisë, janë përsëri në qendër të dizajnit të telefonit të ri.
Karakteristikat e tij janë: Bluetooth, kamera 2MP, loja me gjarpër, mesazhe me tekst, ekran 1.5 inch me ngjyra, rrjeti 2.5G, katër opsionet e ngjyrave, të kuqe, të verdhë, të zezë dhe gri, shkruan noa.al.
Por, pavarësisht ekranit me ngjyra ai nuk do të ketë asnjë lidhje me telefonat e sotëm modernë. I prodhuar nga kompania finlandeze ‘HMD Global’, butonat e tij gjithashtu pritet të mbesin në të njëjtat pozicione, vetëm se do të zvogëlohen pak.
Mbetet për t'u parë nëse cilësia e ndërtuar përputhet me origjinalin e para 17 viteve. /g.v/noa.al
als_Latn als_Latn als_Latn als_Latn als_Latn als_Latn als_Latn